CELEX: 32008R1172
Language: mt
Date: 2008-11-25 00:00:00
Title: Regolament tal-Kummissjoni (KE) Nru 1172/2008 tal- 25 ta' Novembru 2008 dwar il-klassifikazzjoni ta’ ċerti prodotti fin-Nomenklatura Magħquda

27.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 317/4
            
         REGOLAMENT TAL-KUMMISSJONI (KE) Nru 1172/2008
   tal-25 ta' Novembru 2008
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hemm bżonn li jiġu adottati miżuri li jikkonċernaw il-klassifika tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, totalment jew parzjalment, fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb tal-applikazzjoni ta’ miżuri tariffarji u ta’ miżuri oħrajn li għandhom x’jaqsmu mal-kummerċ tal-prodotti.
            
         
               (3)
            
            
               Skond dawk ir-regoli ġenerali, il-prodotti msemmija fil-kolonna nru 1 tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna nru 2, minħabba r-raġunijiet stabbiliti fil-kolonna nru 3 ta’ dik it-tabella.
            
         
               (4)
            
            
               Huwa xieraq li jkun stipulat li tagħrif tariffarju li jorbot u li jkun inħareġ mill-awtoritajiet doganali tal-Istati Membri, li hu marbut mal-klassifikazzjoni tal-prodotti fin-Nomenklatura Magħquda, iżda li mhuwiex skond dan ir-Regolament jista’, għal perjodu ta’ tliet xhur, ikompli jkun invokat mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma tax opinjoni fiż-żmien stipulat mill-President tiegħu rigward il-prodott nru 1 tat-tabella mehmuża.
            
         
               (6)
            
            
               Il-miżuri pprovduti f’dan ir-Regolament rigward il-prodott nru 2 tat-tabella mehmuża huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna nru 1 tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna nru 2 ta’ dik it-tabella.
   Artikolu 2
   Tagħrif tariffarju li jorbot maħruġ mill-awtoritajiet doganali tal-Istati Membri, li mhuwiex skond dan ir-Regolament, jista’ jkompli jkun invokat għal perjodu ta’ tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 25 ta’ Novembru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Il-kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Apparat li jitħaddem bil-batterija magħmul minn sistema li taqra l-lejżer biex jirriproduċi l-vidjos u moniter tal-kulur (hekk imsejjaħ ‘DVD player’ li jista’ jinġarr minn post għall-ieħor). Il-qisien globali tiegħu huma ta’ 19-il ċm. (tul) b’14.2 ċm. (wisa’) u bi 3.7 ċm. (għoli) u l-piż huwa ta’ 800 gramma.
                              Il-moniter huwa tat-tip ta’ tagħmir bil-kristalli likwidi (“LCD”) b’daqs djagonali tal l-iskrin ta’ 21.6 ċm. (8 pulzieri u nofs). L-apparat jista’ jintlewa u l-moniter tiegħu jista’ jiddawwar.
                              L-apparat huwa mgħammar b’lawdspikers li qegħdin ġo fih stess.
                              Għandu l-“interfaces” li ġejjin:
                              
                                          —
                                       
                                       
                                          spazji għall-karti għall-espansjoni tal-memorja,
                                       
                                    
                                          —
                                       
                                       
                                          port għall-USB,
                                       
                                    
                                          —
                                       
                                       
                                          port tal-“input” u l-“output” għal sinjal tal-vidjo kompost, u
                                       
                                    
                                          —
                                       
                                       
                                          “jacks” għall-kuffji.
                                       
                                    L-apparat jista’ jagħraf midja ottika (per eżempju CDs u DVDs) u midja li hi semikonduttur (per eżempju memorja “flash” tal l-USB) li jkunu f’diversi formati tal-awdjo u tal-vidjo.
                           
                        
               
                  8528 59 90 
               
               
                  Il-klassifikazzjoni hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, min-Nota 3 sas-Sezzjoni XVI u mill-kliem tal-kodiċi tan-NM bin-numri 8528 , 8528 59  u 8528 59 90 .
                  Minħabba li l-apparat huwa magna komposta skond in-Nota 3 tas-Sezzjoni XVI, għandu jiġi kklassifikat daqslikieku huwa prodott magħmul biss minn dak il-komponent li jwettaq il-funzjoni ewlenija tiegħu. Skond id-diżinn u l-kunċett tal-apparat, l-għan tiegħu hu li jintwerew il-vidjos.
                  Fid-dawl tad-daqs tal-iskrin, li jiffaċilita l-wiri ta’ sekwenzi tal-vidjo għal tul ta’ żmien, il-funzjoni ewlenija tal-apparat hija li juri l-vidjos.
                  Għaldaqstant, l-apparat għandu jiġi kklassifikat taħt il-kodiċi tan-NM bin-numru 8528 59 90  bħala moniter tal-kulur.
               
            
                  
                              2.
                           
                           
                              Apparat bi stil tal-“laptop” li jitħaddem bil-batterija magħmul minn sistema li taqra l-lejżer biex jirriproduċi l-vidjos u moniter tal-kulur bi tjuner tat-televiżjoni (hekk imsejjaħ ‘DVD player’ li jista’ jinġarr minn post għall-ieħor) Il-qisien globali tiegħu huma ta’ 19.5 ċm. (tul) b’14.9 ċm. (wisa’) u bi 3.1 ċm. (għoli) u l-piż huwa ta’ 800 gramma.
                              Il-moniter huwa tat-tip ta’ tagħmir bil-kristalli likwidi (“LCD”) b’daqs djagonali tal-iskrin ta’ 17.8 ċm. (7 pulzieri) u jista’ jintewa.
                              Il-prodott huwa mgħammar:
                              
                                          —
                                       
                                       
                                          b’lawdspikers li qegħdin ġo fih stess, u
                                       
                                    
                                          —
                                       
                                       
                                          bi tjuner tad-DVB-T (tax-xandir tal-vidjo diġitali terrestri) u bi tjuner tal-vidjo analogu.
                                       
                                    Għandu l-“interfaces” li ġejjin:
                              
                                          —
                                       
                                       
                                          spazji għall-karti għall-espansjoni tal-memorja,
                                       
                                    
                                          —
                                       
                                       
                                          port għall-USB,
                                       
                                    
                                          —
                                       
                                       
                                          port tal-“input” u l-“output” għal sinjal tal-vidjo kompost, u
                                       
                                    
                                          —
                                       
                                       
                                          “jacks” għall-kuffji.
                                       
                                    L-apparat jista’ jagħraf midja ottika (per eżempju CDs u DVDs) u midja li hi semikonduttur (per eżempju memorja “flash” tal-USB) li jkunu f’diversi formati tal-awdjo u tal-vidjo.
                              Jista’ jintuża wkoll bħala riċevitur għax-xandir tar-radju diġitali jew bħala “player” tal-logħob tal-vidjo.
                           
                        
               
                  8528 72 20 
               
               
                  Il-klassifikazzjoni hija ddeterminata mir-Regoli Ġenerali nri 1, 3(b), u 6 għall-interpretazzjoni tan-Nomenklatura Magħquda, u mill-kliem tal-kodiċi tan-NM bin-numri 8528 , 8528 72  u 8528 72 20 .
                  Minħabba li fih tjuner tat-televiżjoni, l-karatteristika essenzjali tal-prodott hija li huwa apparat għar-riċeviment tat-televiżjoni bi skrin li jinkludi riċevitur għax-xandir tar-radju u apparat għar-riproduzzjoni tal-vidjos.
                  L-użu possibbli tal-apparat bħala apparat tal-logħob huwa sekondarju u għaldaqstant ma għandux jitqies bħala karatteristika essenzjali tal-apparat.
                  Għaldaqstant, l-apparat għandu jiġi kklassifikat taħt il-kodiċi tan-NM bin-numru 8528 72 20  bħala apparat għar-riċeviment tat-televiżjoni li jinkludi riċevitur għax-xandir tar-radju u apparat għar-riproduzzjoni tal-vidjos.